Τζέημς Ελρόι

Ο Τζέημς Ελρόι ή Τζέιμς Ελρόι (αγγλικά: James Ellroy, 1948) είναι Αμερικανός συγγραφέας μυθιστορημάτων αστυνομικής λογοτεχνίας και δημοσιογράφος - ερευνητής. Έχει γράψει μερικά από τα δημοφιλέστερα αστυνομικά μυθιστορήματα και μυθιστορήματα μυστηρίου, με μόνιμο φόντο την ιδιαίτερη πατρίδα του, το Λος Άντζελες, όπως την «Μαύρη Ντάλια» (The Black Dahlia ) το 1987, το «Λος Άντζελες εμπιστευτικό», (L.A. Confidential) το 1990 και το «Αίμα δεν σταματάει ποτέ» (Blood's a Rover),το 2009. Τα περισσότερα βιβλία του έχουν γίνει best-seller και έχουν διασκευαστεί για τον κινηματογράφο, γνωρίζοντας και εκεί μεγάλη επιτυχία. Το 2015 βραβεύτηκε με την ύψιστο βραβείο αστυνομικής λογοτεχνίας, το «Βραβείο Grand Master», της «Εταιρείας Αμερικανών συγγραφέων αστυνομικής λογοτεχνίας» (Mystery Writers of America).

 Ο Ελρόι γεννήθηκε στις 4 Μαρτίου 1948, στο Λος Άντζελες της Καλιφόρνιας. Οι γονείς του χώρισαν το 1955, όταν ο συγγραφέας ήταν 7 χρονών. Ο Ελρόι μετακόμισε με τη μητέρα του στο προάστιο Ελ Μόντε του Λος Άντζελες, μια περιοχή που ζούσαν άνθρωποι με χαμηλά εισοδήματα. Η δολοφονία (στραγγαλισμός) της μητέρας του, που συνέβη στις 22 Ιουνίου του 1958 είχε πολύ μεγάλη επίδραση στη ζωή του για πάντα. Η δολοφονία δεν διαλευκάνθηκε ποτέ. Ο Ελρόι πήγε να ζήσει με τον πατέρα του (κάτι που προτιμούσε εξ αρχής). Με τον θάνατο του πατέρα του, το 1965, άρχισε μια περίοδος αποδιοργάνωσης γι' αυτόν. Την ίδια χρονιά, άφησε το σχολείο και κατετάγη στον στρατό, από τον οποίο όμως απολύθηκε εσπευσμένα λόγων νευρικής κατάρρευσης. Τα επόμενα χρόνια έζησε σαν αλήτης, περιφερόμενος στους δρόμους, κοιμώμενος στα παγκάκια και διαπράττοντας μικροκλοπές για να εξασφαλίζει αλκοόλ και ναρκωτικά. Συνελήφθη για αλητεία πολλές φορές και μάλιστα φυλακίστει για οχτώ μήνες. Το 1977 η βαριάς μορφής πνευμονία από την οποία ασθένησε, του έσωσε τη ζωή. Μετά την ανάρρωση, εντάχτηκε στους Ανώνυμους Αλκοολικούς, απεξαρτήθηκε από το αλκοόλ και τα χάπια, και άρχισε μια νέα, δεύτερη ζωή. Από το 1995 ως το 2006 έζησε στην περιοχή του Κάνσας, με τη σύζυγό του, επίσης συγγραφέα, Έλεν Νόουντ (Helen Knode). Μετά το διαζύγιο που πήρε, επέστρεψε στο Λος Άντζελες. Ο Ελρόι εξέδωσε το πρώτο του βιλίο, "Brown's Requiem", το 1981. Το 1984 εξέδωσε το πρώτο βιβλίο της τριλογίας "Lloyd Hopkins Trilogy", από το όνομα του ντετέκτιβ που πρωταγωνιστεί και στα τρία μυθιστορήματα. Από το 1987 ασχολήθηκε με αυτό που ονομάστηκε «Κουαρτέτο του Λος Άντζελες» ("L.A. Quartet) και που περιλαμβάνει τα διασημότερα μυθιστορήματά του: "The Black Dahlia" (1987), "The Big Nowhere" (1988), "L.A. Confidential" (1990) και "White Jazz" (1992). Το 1995 εξέδωσε το βιβλίο "American Tabloid", το πρώτο βιβλίο της επόμενης τριλογίας με γενικό τίτλο "Underworld USA Trilogy". Το 2014 κυκλοφόρησε το τελευταίο μέχρι στιγμής βιβλίο του, το "Perfidia". Ο Ελρόι έχει έτοιμο ακόμα ένα βιβλίο, το "This Storm" που αναμένεται να κυκλοφορήσει το φθινόπωρο του 2018.Ανάμεσα στα μυθιστορήματά του έχει γράψει κατά καιρούς διηγήματα, που έχουν όλα κυκλοφορήσει σε συλλογές, όπως το "Hollywood Nocturnes" το 1994 και "Shakedown", 2012. Έχει ασχοληθεί και με άλλα θέματα πέραν των μυθοπλαστικών, όπως το ιστορικό δοκίμιο "LAPD '53", 2015, το οποίο εξερευνά την ιστορία του αστυνομικού τμήματος του Λος Άντζελες, και το "My Dark Places: An L.A. Crime Memoir" 1996, αυτοβιογραφία αλλά και δημοσιογραφική έρευνα. Το "The Hilliker Curse: My Pursuit of Women", που εκδόθηκε το 2010 είναι πλήρως αυτοβιογραφικό. Ρέκβιεμ για τον Μπράουν - (Brown's Requiem) (1981), (μτφ. Γιώργος Μπαμπασάκης, εκδ. "Μεταίχμιο", 2004, 369 σελ.) Clandestine (1982) Οι δρόμοι του δολοφόνου - (Killer on the Road) (1986), (μτφ. Τάκης Αθανασόπουλος, εκδ. "Καστανιώτης", 2002, 348 σελ.)Η τριλογία του Λόυντ Χόπκινς - Lloyd Hopkins Trilogy Αίμα στο φεγγάρι - (Blood on the Moon) (1984), (μτφ. Γωγώ Αρβανίτη, εκδ. "Μεταίχμιο", 2006, 349 σελ.) Ο νυχτερινός ταξιδιώτης - (Because the Night) (1984), (μτφ. Ανδρέας Αποστολίδης, εκδ. "Άγρα", 2009, 353 σελ.) Ο λόφος των αυτοκτονιών - (Suicide Hill) (1986), (μτφ. Ανδρέας Αποστολίδης, εκδ. "Άγρα", 2011, 353 σελ.)Η τετραλογία του Λος Άντζελες - L.A. Quartet Η μαύρη ντάλια - (The Black Dahlia) (1987), (μτφ. Ανδρέας Αποστολίδης, εκδ. "Άγρα", 1996, 456 σελ.) Το μεγάλο Πουθενά - (The Big Nowhere) (1988), (μτφ. Ανδρέας Αποστολίδης, εκδ. "Άγρα", 1997, 599σελ.) Λος Άντζελες: Εμπιστευτικό - (L.A. Confidential) (1990), (μτφ. Ανδρέας Αποστολίδης, εκδ. "Άγρα", 1998, 593 σελ.) Λευκή Τζαζ - (White Jazz) (1992), (μτφ. Ανδρέας Αποστολίδης, εκδ. "Άγρα", 1999, 513 σελ.)Τριλογία του αμερικανικού υπόκοσμου - Underworld USA Trilogy Αμερικανικό ταμπλόιντ - (American Tabloid) (1995), (μτφ. Ανδρέας Αποστολίδης, εκδ. "Άγρα", 2005, 735 σελ.) Αμερικανικό ταξίδι θανάτου - (The Cold Six Thousand) (2001), (μτφ. Ανδρέας Αποστολίδης, εκδ. "Άγρα", 2005, 872 σελ.) Το αίμα δεν σταματάει πουθενά - (Blood's a Rover) (2009), (μτφ. Ανδρέας Αποστολίδης, εκδ. "Άγρα", 2010, 823 σελ.)The Second L.A. Quartet Perfidia, Ο κύκλος της προδοσίας - (Perfidia) (2014), (μτφ. Ανδρέας Αποστολίδης, εκδ. "Κλειδάριθμος", 2016, 1024 σελ.) This Storm Dick Contino's Blues (πρώτη δημοσίευση στο Granta magazine τεύχος 46,1994) Hollywood Nocturnes (1994) Destination: Morgue! (2004) Shakedown (2012) Εγκλήματα κατά συρροήν: Ρεπορτάζ και ιστορίες από τον υπόκοσμο του Λος Άντζελες - (Crime Wave) (1999), (μτφ. Ανδρέας Αποστολίδης, εκδ. "Άγρα", 2002, 375 σελ.) LAPD '53 (2015) Τα σκοτάδια μου: το χρονικό ενός εγκλήματος - (My Dark Places) (1996), (μτφ. Ανδρέας Αποστολίδης, εκδ. "Άγρα", 2015, 529 σελ.) The Hilliker Curse: My Pursuit of Women (2010) 1988: "Cop", σκηνοθεσία James B. Harris, βασισμένο στο βιβλίο του «Αίμα στο φεγγάρι» ) 1997: "L.A. Confidential", σκηνοθεσία Curtis Hanson, από το ομώνυμο βιβλίο του 1998: "Brown's Requiem", σκηνοθ. Jason Freeland, από το βιβλίο του «Ρέκβιεμ για τον Μπράουν» 2002: "Stay Clean" ταινία μικρού μήκους σε σκηνοθεσία Mitch Brian από το βιβλίο του «Οι δρόμοι του δολοφόνου» 2006: "The Black Dahlia", σκηνοθεσία Brian De Palma, από το ομώνυμο βιβλίο του )